Vedsnutebiller

Araucariini
 Cotasterini
 Cossonini
 Onycholipini
 Pentarthrini
 Rhyncolini

Vedsnutebiller (Cossoninae) er en gruppe av biller i familien snutebiller (Curculionidae). De lever i død ved. De ligner på barkbiller (Scolytinae), som også er deres nærmeste slektninger.

Utseende 
Små (gjerne 2 – 5 mm), sylindriske biller, brunlige eller svarte, blanke uten påfallende hår eller skjell, sterkt punkterte. Hodet er forholdsvis stort og bredt, snuten ganske kort til middels lang. Antennene er knebøyde og forholdsvis korte. Brystskjoldet (pronotum) er omtrent så langt som bredt, og så bredt som dekkvingene. Sidene er avrundede, og oversiden er dekket av grove, men grunne punktgroper. Dekkvingene er avlange og parallellsidige med markerte punktrekker. Beina er ganske korte og kraftige, en tilpasning til å bevege seg i ganger i treet. Vedsnutebillene ligner på barkbiller, men skiller seg fra disse på at de har mer markert snute. De er også typisk noe slankere enn barkbillene.

Levevis 
Billene lever i død ved av ulike treslag. Noen arter kan også forekomme i bygningstømmer, men dette er da infisert av sopp. Slekten Rhyncolus lever på døde røtter av bartrær, og finnes sjelden over bakkenivå. Noen arter på den sørlige halvkule er funnet på hannkongler av konglepalmer (Cycadales), og det er mulig at de spiller en rolle som pollinatorer av disse.

Systematisk inndeling / norske arter 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien snutebiller, Curculionidae Latreille, 1802
 Underfamilien vedsnutebiller, Cossoninae Schönherr, 1825
 Stammen Acamptini LeConte, 1876
 Stammen Acanthinomerini Voss, 1972
 Stammen Allomorphini Folwaczny, 1973
 Stammen Aphyllurini Voss, 1955
 Stammen Araucariini Kuschel, 1966 – på den sørlige halvkulen, lever på bartrær (Araucariaceae og Podocarpaceae) og konglepalmer (Cycadales).
 Stammen Choerorhinini Folwaczny, 1973
 Stammen Cossonini Schönherr, 1825
 Rhopalomesites tardii (Curtis, 1825)
 Cossonus parallelepipedus (Herbst, 1795)
 Stammen Cotasterini Faust, 1886 – ikke i Norge
 Stammen Cryptommatini Voss, 1972
 Stammen Dryotribini LeConte, 1876
 Stammen Microxylobiini Voss, 1972
 Stammen Nesiobiini Alonso-Zarazaga & Lyal, 1999
 Stammen Neumatorini Folwaczny, 1973
 Stammen Onychiini Chapuis, 1869
 Stammen Onycholipini Wollaston, 1873
 Pselactus spadix (Herbst, 1795)  – funnet i Sverige og Danmark
 Stammen Pentarthrini Lacordaire, 1866 – av og til innført til Norden
 Slekten Pentarthrum Wollaston, 1854
 Slekten Euophrum Broun, 1909
 Stammen Proecini Voss, 1956
 Stammen Pseudapotrepini Champion, 1909
 Stammen Rhyncolini Gistel, 1848 
 Rhyncolus elongatus (Gyllenhal, 1827)
 Rhyncolus ater (Linnaeus, 1758)
 Rhyncolus sculpturatus Waltl, 1839
 Phloeophagus lignarius (Marsham, 1802)
 Phloeophagus turbatus Schönherr, 1845
 Stammen Tapiromimini Voss, 1972

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 Phloeophagus lignatus (foto: Claude Schott) 
 Euophrum confine
 Rhyncolus ater 
 

Snutebiller
Biller formelt beskrevet i 1825